ddrg/super_eurlex huggingface dataset:
52.

poziva Komisijo in države članice, naj več vlagajo v ustvarjanje delovnih mest ter spodbujajo podjetništvo, ustanavljanje podjetij in samozaposlovanje, da bi ustvarile zaposlitvene priložnosti in zmanjšale socialno izključenost; meni, da sta oblikovanje ustreznega okolja in spodbud za razvoj podjetij ter podpiranje uvajanja novih tehnologij sicer pomembna, vendar ne dovolj za razvoj evropskih gospodarstev; zato poudarja, da bi se bilo treba bolj osredotočiti na spodbujanje podjetniške miselnosti, znanj in spretnosti na različnih ravneh izobraževanja, na svetovanje novim podjetnikom ter na učinkovit razvoj znanj in spretnosti zaposlenih v malih in srednjih podjetjih; poudarja vlogo Evropskega tehnološkega inštituta in Evropske investicijske banke, zlasti programov, kakršna sta Jasmine in Jeremie, pri spodbujanju ustanavljanja in razvoja podjetij ter zagotavljanju podpore za potrebe malih in srednjih podjetij;
72.

pozdravlja pripravljenost Komisije, da bi z različnimi pobudami bolje upoštevala vlogo akterjev v socialni ekonomiji - kot so opredeljeni v resoluciji Parlamenta z dne 19. februarja 2009 o socialni ekonomiji – zlasti s prizadevanjem, da bi pojasnila pravni okvir za tovrstna podjetja (vzajemne družbe, fundacije in zadruge), tako da bodo lahko nemoteno prispevala k zmanjšanju revščine in da jim bo zagotovljena pravna varnost, in sicer naj predlaga inovativne in trajnostne odzive na potrebe državljanov ter poudari, da socialna ekonomija ni omejena samo na to področje; ima vseeno pomisleke, ker ni sklicevanja na statut evropskega združenja, čeprav je sektor združenj poglavitni akter v boju proti revščini; poudarja tudi, da trenutno predlagani ukrepi v smeri socialne ekonomije, zlasti za združenja in vzajemne družbe, niso zadostni glede na prispevek tega področja k politiki boja proti revščini in socialni izključenosti ter evropskemu gospodarstvu in socialnemu modelu niti na splošno kot odziv na posledice gospodarske in socialne krize; zlasti poudarja svoje zahteve in pričakovanja glede priznavanja socialnih storitev splošnega pomena, kot so bile znova potrjene v njegovi resoluciji z dne 5. julija 2011 o prihodnosti socialnih storitev splošnega pomena; je seznanjen s predlogi za revizijo določb Skupnosti na področju javnih naročil in državne pomoči ter ponovno zahteva, da jih je treba prilagoditi posebnostim socialnih storitev splošnega pomena in njihovemu načinu organizacije; podpira ustvarjanje kakovostnih delovnih mest in mehanizme individualizirane pomoči pri iskanju zaposlitve prek podjetij za vključevanje na trg delovne sile in podjetij socialne ekonomije zaradi izkušenj pri socialnem in poklicnem vključevanju prikrajšanih oseb; ponovno poziva k sektorskim zakonodajnim pobudam za kakovost in dostopnost socialnih storitev splošnega pomena, zlasti na področju zdravstva, izobraževanja, javnega prevoza, energetike, vodne politike in komunikacij;
14.

opozarja Komisijo, naj v okviru določanja trgovinskih prednostnih nalog glede časovnega razporeda in strateških geografskih območij izvede temeljito, neodvisno in nepristransko predhodno presojo evropskih interesov, preden se odloči o prihodnjih partnerjih, s katerimi bi sklenila sporazume o prosti trgovini, in o pogajalskih mandatih; poudarja, da bi se morali o sporazumih o prosti trgovini pogajati le z državami, ki so zanimive z gospodarskega vidika, in da bi morali pri tem spoštovati ključna načela, kot so vzajemnost, odprava tarif po načelu "nič za nič", ukinitev netarifnih ovir, prepoved režima o povračilu dajatev in enotna uporaba visokega praga za pravila o poreklu; opozarja Komisijo in Svet, naj pri odločanju o mandatih resno upoštevata mnenje Evropskega parlamenta; poziva Komisijo, naj pred zaključkom pogajanj in redno med izvajanjem sporazuma opravlja ocene učinka, zlasti na različne industrije in sektorje EU, pri tem pa se poglobljeno posvetuje z vsemi zadevnimi stranmi; opozarja Komisijo in Svet, da morata vključiti Parlament v vse faze, in sicer od dogovora o pogajalskem mandatu do vseh poznejših krogov pogajanj, če želita, da odgovorno izvaja pristojnosti v okviru postopka privolitve;
7.

poudarja, da bi bilo treba brez odlašanja znova začeti neposredna pogajanja, ki bi pripeljala do rešitve s soobstojem dveh držav, skladno z roki, ki jih je zahtevala četverica, da bi lahko sedanje nesprejemljivo stanje premaknili z mrtve točke; znova poudarja, da bi se bilo treba izogniti vsem korakom, ki bi lahko ogrozili sprejetje sporazuma, in da ne bi smela biti sprejeta nobena sprememba meja izpred leta 1967, niti v Jeruzalemu, razen sprememb, o katerih se dogovorita obe strani; vztraja pri dejstvu, da nobena sprejeta rešitev ne bi smela žaliti dostojanstva vpletenih strani; poziva izraelsko vlado, naj opusti gradnjo in širitev naselij na Zahodnem bregu in v vzhodnem Jeruzalemu; poziva k prenehanju raketnih napadov na Izrael iz Gaze in vztraja, da je treba doseči trajno premirje;
36.

poziva Komisijo, naj pri pripravi nove zakonodaje še posebej pazi na morebitni učinek na mala in srednja podjetja; poziva Komisijo, naj si prizadeva, da predpisi ne bi veljali za mala in srednja podjetja, če bi nanje vplivali nesorazmerno in ne bi bilo res dobrega razloga za njihovo vključitev v področje uporabe zakonodaje; odločno meni, da bi lahko take določbe blažile učinke predpisov in ugodno vplivale na njihovo izvajanje in uporabnost, zlasti za mala- in mikropodjetja; poziva vse institucije EU, naj upoštevajo člen 153(2b) PDEU, ki določa, da se morajo izogibati sprejemanju predpisov, ki bi uvajali upravne, finančne in zakonske omejitve, katere bi lahko zavirale ustanavljanje in razvoj malih in srednjih podjetij;
3.

poziva EU in njene države članice, naj sprejmejo naslednjih pet odločilnih zavez in jih vključijo v politično izjavo, ki bo dana na srečanju OZN na visoki ravni o nenalezljivih boleznih septembra 2011, in sicer: — zmanjšanje nenalezljivih bolezni, ki jih je mogoče preprečiti, za 25 % do leta 2025, kot predlaga Svetovna zdravstvena organizacija, — izvajanje stroškovno učinkovitega in ugodnega posredovanja, vključno s pospešenim izvajanjem okvirne konvencije Svetovne zdravstvene organizacije o nadzoru tobaka, boljšim dostopom do zdrave prehrane in spodbujanjem zdravega prehranjevanja, učinkovitim preprečevanje zlorab alkohola, dostopom do telesne dejavnosti in njenim spodbujanjem ter zmanjšanjem izpostavljenosti vseh prebivalcev onesnaženemu okolju, vključno z endokrinimi motilci in onesnaževalci okolja; — spremljanje trendov umrljivosti zaradi nenalezljivih bolezni in skupnih dejavnikov tveganja nenalezljivih bolezni, — oblikovanje svetovnih in nacionalnih mehanizmov prevzemanja odgovornosti za vse odločilne udeležene zainteresirane strani, — vzpostavitev partnerstva na visoki ravni leta 2012 za podporo pri uresničevanju priporočil in pripravi srečanja na visoki ravni leta 2014 za pregled dosežene stopnje izpolnjevanja zavez;
10.

poziva države članice in Komisijo, naj uveljavljajo nove politike, ki bodo omogočile večjo udeležbo žensk pri vodenju podjetij, zlasti tako da: (a) začnejo dialog z upravnimi odbori velikih podjetij in socialnimi partnerji, ki ne bo omejen zgolj na vprašanje kvot, o načinih za povečevanje zastopanosti žensk, ki bi lahko potekal letno; (b) podprejo pobude za ovrednotenje in spodbujanje enakosti moških in žensk v odborih za zaposlovanje in na področjih, kot so razlike v plačilu, klasifikacija poklicev, usposabljanje ali poklicni razvoj; (c) spodbujajo družbeno odgovornost evropskih podjetij, z zavezo, ki zagotavlja odgovornost menedžerjev za ženske in za družinam prijazne storitve; (d) podpirajo kulturne ukrepe za usmerjanje mladih žensk k znanstvenemu in tehničnemu študiju, kot poziva Ekonomsko-socialni svet OZN; (e) uvedejo posebne ukrepe in ureditve za ustrezno zagotavljanje visokokakovostnih in cenovno dostopnih storitev, na primer varstva za otroke, starejše in druge odvisne osebe, finančne spodbude za podjetja ali druga nadomestila, ki bodo ženskam in moškim, zaposlenim v podjetjih, omogočili usklajevanje družinskega in poklicnega življenja; (f) razvijajo individualne sposobnosti žensk v podjetju, da jih s posebnimi nadaljevalnimi tečaji in drugimi oblikami poklicnega usposabljanja, kot so usmerjeno mentorstvo in mreženje učinkovito pripravijo na opravljanje vodstvenih nalog na vseh ravneh; (g) razvijajo izobraževanje o enakosti spolov in nerazlikovanju; (h) spodbujajo natančne in izmerljive obveznosti podjetij; (i) spodbujajo vse zainteresirane strani, naj pripravijo pobude, da bi spremenili zaznavo žensk na področju dela, hkrati pa tudi njihov samopodobo, da bi več ženskam omogočili sprejemanje odgovornosti vodenja podjetja na operativni in ne zgolj na administrativni ravni podjetja; meni, da bi take pobude morale spodbujati dekleta in mlade ženske k temu, da bi ob podpori učiteljev, družine in različnih vzornikov razmišljale o širši paleti poklicev, ter prispevati k temu, da bi evropski mediji pozitivno predstavljali ženske na vodstvenih položajih; (j) opredelijo načine za povečanje zastopanosti žensk iz zlasti pomanjkljivo zastopanih skupin, kot so priseljenci ali etnične manjšine;
4.

potrjuje svoja stališča iz ustreznih poročil, zlasti pa: — da naj v skladu s členom 9 protokola 1 k Lizbonski pogodbi Evropski parlament skupaj z nacionalnimi parlamenti določa organizacijo in spodbujanje učinkovitega in rednega medparlamentarnega sodelovanja, da bi se spodbudila delitev odgovornosti pri organizaciji in da bi prišlo do učinkovitega in rednega medparlamentarnega sodelovanja; — da bi predstavništvo EP v kakršni koli novi obliki medparlamentarnega sodelovanja moralo biti sorazmerno z dometom in pomenom njegove vloge pri nadzoru SZVP/SVOP ter tako, ki bi priznavalo skupno evropsko naravo teh politik in ki bi odražalo politični in geografski pluralizem Parlamenta; — da so, za doseganje dodane vrednosti in da bi se omejili stroški, sekretariat in prostori Evropskega parlamenta načeloma na voljo za organizacijo medparlamentarnih srečanj; — da zaključki medparlamentarnih srečanj niso zavezujoči za sodelujoče;
3.

poziva južnosudanske oblasti, naj spodbujajo razvoj Južnega Sudana v moderno, pluralistično in demokratično državo, ki bo temeljila na vladavini prava in spoštovanju človekovih pravic, zlasti pravic žensk in otrok, na prednostni pravici državljanov do izbire vlade na rednih in svobodnih volitvah, ter varstvu prostega gibanja, svobode združevanja in svobode izražanja političnega mnenja, zapisanih v ustavi in pravu;
28.

poziva države članice in Komisijo, naj uvedejo ukrepe za izboljšanje dostopa do financiranja in podpore za raziskovalne projekte za razvoj najboljše možne tehnologije za določanje lokacije klicatelja, tudi s prenosom govora prek internetnega protokola (VoIP), ter v skladu s tem podpira razvoj standardov in predpisov nove generacije; poziva, da se sredstva za podporni program za izvajanje politike informacijske in komunikacijske tehnologije, predvidena v proračunu EU za leta 2009, 2010 in 2011, namenijo za podporo testiranju in izvajanju inovativnih storitev (temelječih na protokolu VoIP in dostopu do številke 112 prek protokola IP), ki bi jih bilo mogoče zagnati prek programov, neodvisnih od omrežja, v pričakovanju vzpostavitve sistema številke 112 nove generacije v EU; Komisijo tudi poziva, naj preuči izvajanje aplikacij številke 112 nove generacije, kot so kratka sporočila, videoposnetki in družabna omrežja, in kako bi bilo mogoče aplikacije, ki so trenutno na voljo državljanom, uporabiti pri sporočanju nesreč, da bi izboljšali dostop do številke za klic v sili 112 in okrepili ukrepanje v primeru nesreče državljanov;
4.

poudarja, da so demokratične in temeljne svoboščine, kot so svoboda govora, svoboda tiska, pravica do življenja brez pomanjkanja, strahu, nestrpnosti in sovraštva, prost dostop do tiskanih in digitalnih informacij ter posebna pravica do povezovanja in komuniciranja, preko spleta in preko drugih medijev, pomembni osnovni pogoji za kulturno izražanje, kulturne izmenjave in kulturno raznolikost;
38.

meni, da so skoraj vse informacije o državah na voljo javnosti, zato bi morale biti take informacije lažje, dosledno in primerljivo dostopne, da bi večje in bolj izkušene akterje na trgu spodbudili k zanašanju na lastno presojo o ocenjevanju kreditnega tveganja držav;
J.

ker bi morala predlagana orodja dopolnjevati veljavno pravo in pobude Unije, predvsem Direktivo 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (6), Uredbo Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (7), Uredbo (ES) št. 1896/2006 Evropskega parlamenta in Sveta z dne12. decembra 2006 o uvedbi postopka za evropski plačilni nalog (8), Uredbo (ES) št. 861/2007 Evropskega parlamenta in Sveta z dne 11. julija 2007 o uvedbi evropskega postopka v sporih majhne vrednosti (9) in portal evropskega e-pravosodja,
14.

poziva vlado Šrilanke, naj proaktivno obravnava resnična politična, gospodarska in socialna vprašanja in interese Tamilcev; v skladu s tem spodbuja šrilanško vlado, naj dejavno ukrepa za prenos politične pristojnosti in spodbuja pridobivanje zaposlenih za vladne službe, v policiji in v oboroženih silah med Tamilci, da bodo pomirjeni in bodo priznali poraz organizacije LTTE kot osvoboditev ter se bodo veselili svetle in cvetoče prihodnosti, enakopravno s singalskimi sodržavljani;
7.

ugotavlja, da sta v kontekstu vse tesnejših multilateralnih vezi z različnimi mednarodnimi akterji in osrednjimi donatorji, kot so EU, ZDA, Japonska in Kitajska, dolgoročno pa morebiti tudi druge države BRIC, na primer Brazilija in Indija, stabilnost in varnost skupni cilj in nujen pogoj za svetovno gospodarsko rast; ugotavlja še, da sta stabilnost in varnost izziv, ki ne zahteva le precejšnjih sredstev v časih proračunske varčnosti, temveč tudi ekonomijo obsega in usklajena prizadevanja; meni, da bi bilo treba začeti razmišljati o dejavnem dialogu med EU, ZDA, Japonsko, Kitajsko in mednarodnimi finančnimi ustanovami o usklajenih geografskih in tematskih strategijah za varnost, stabilnost in pomoč, ki bi imele večji kolektivni vpliv in bi prispevale k bolje uravnoteženemu, usmerjenemu in učinkovitemu dodeljevanju sredstev, obenem pa zagotovile pošteno porazdelitev bremena; je prepričan – med drugim v luči nedavnega pregleda tuje pomoči Bele hiše, ki je opozoril na pomembnost usklajevanja pomoči z drugimi donatorji – da bi bil prvi pomemben korak v smeri takšnega premisleka lahko vrh EU-ZDA o okrepljenem sodelovanju na področju humanitarne in razvojne pomoči, kjer bi iz čezatlantskega zornega kota opredelili skupne interese in temelje za politično usklajevanje;
B.

ker 75 % od 800 milijonov prebivalcev v najmanj razvitih državah živi z manj kot dvema dolarjema na dan in ker se je število najmanj razvitih držav, odkar so ZN leta 1971 opredelili to kategorijo, povzpelo s 25 na 48, iz te kategorije pa so doslej napredovale zgolj Bocvana (1994), Zelenortski otoki (2007) in Maldivi (2011),
52.

ugotavlja povečano dejavnost Turčije na zunanjepolitičnem področju, da bi okrepila svojo vlogo regionalnega akterja; poziva podpredsednico Komisije/visoko predstavnico Unije za zunanje zadeve in varnostno politiko, naj to razsežnost v celoti upošteva in sodeluje s Turčijo z namenom, da bi uskladila cilje in ustrezno zagovarjala interese EU; poziva turško vlado, naj okrepi svojo zunanjo politiko v sodelovanju z EU; načeloma pozdravlja pred kratkim predstavljeno politiko „ničelnih težav“ s sosedami Turčije, vendar poudarja, da je treba ohraniti nedvoumno zavezanost te države k našim skupnim evropskim vrednotam in interesom; poziva podpredsednico Komisije/visoko predstavnico Unije za zunanje zadeve in varnostno politiko, naj okrepi obstoječi dialog s Turčijo o zunanjepolitičnih vprašanjih skupnega interesa; glede na to, da je Turčija kot sekularna demokracija z večinskim muslimanskim prebivalstvom navdih mnogim v arabskem svetu, močno spodbuja skupna prizadevanja za podporo demokratizacije in razvoja na Bližnjem vzhodu in v Severni Afriki;
D.

ker je OVSE izrazil resne pomisleke v zvezi s področjem uporabe madžarskih zakonov (materialno in teritorialno področje uporabe), svobodo izražanja in urejanjem vsebin, imenovanjem ene osebe, ki bo opravljala funkcijo nacionalnega organa za medije in telekomunikacije in skladnostjo z načeli, ki urejajo storitve javne radiotelevizije (4), ter navedel, da nova zakonodaja ogroža pluralizem medijev, ukinja politično in finančno neodvisnost javnih medijev, dolgoročno utrjuje negativne elemente za svobodne medije, organ za medije in svet za medije pa sta politično homogena (5) in izvajata oster in centraliziran vladni in politični nadzor nad vsemi mediji; ker so nadaljnji pomisleki vključevali nesorazmerne in zelo stroge kazni na podlagi spornih in neopredeljenih razlogov, pomanjkanje avtomatičnega postopka za prekinitev kazni v primeru pritožbe na sodišču zoper sodbo organa za medije, kršitev načela zaupnosti novinarskih virov in varstvo družinskih vrednot,
40.

ugotavlja, da v številnih državah članicah že priznavajo pomen poklicnih pokojninskih sistemov in da lahko EU doda vrednost z zagotavljanjem usklajevanja med različnimi sistemi in s spodbujanjem držav članic, da zagotovijo vzpostavitev okvira, utemeljenega s socialnega, pravnega in ekonomskega vidika, ki bo ustrezno ščitil člane pokojninskih načrtov in zagotavljal dostop do razumljivih informacij o pokojnini; poudarja, da bi v državah članicah, kjer obvezne pokojninske sklade upravljajo zasebne institucije, te načrte morali oceniti tudi s stališča skladnosti z evropskimi pogoji in merili, kar zadeva varnost, naložbe in razvrstitev sredstev; načelno poudarja, da je treba vse predloge o poklicnih pokojninskih sistemih v celoti oceniti z vidika učinka, zlasti zaradi količinske opredelitve dodatnih stroškov in upravnih obremenitev;
G.

ker so večstranske razvojne banke od leta 1990 desetkrat povečale svoje financiranje zasebnega sektorja; in ker je to povečanje še posebej zaznamovalo Mednarodno finančno korporacijo, del Svetovne banke, ki se ukvarja z zasebnim sektorjem in katere skupni posojila in naložbe so se od leta 2003 do 2008 več kot podvojili,
—

ob upoštevanju berlinske izjave o tuberkulozi na evropskem ministrskem forumu Svetovne zdravstvene organizacije (The Berlin Declaration on Tuberculosis – All Against Tuberculosis, EUR/07/5061622/5, WHO European Ministerial Forum, 74415) z dne 22. oktobra 2007,
21.

poziva Unijo, naj uveljavi pravico dostopa do naravnih virov pri pogajanjih o trgovinskih sporazumih in pravice avtohtonih in domorodnih prebivalcev glede dostopa do osnovnih naravnih virov; poziva Komisijo, naj v pogajanja in mednarodne trgovinske sporazume vključi problematiko nakupa in lastništva zemljišč v tretjih državah, zlasti v najmanj razvitih državah in državah v razvoju;
D.

ker je tibetanščina kot eden od štirih najstarejših in najizvirnejših azijskih jezikov glavni usmerjevalec tibetanske identitete, kulture in vere, hkrati pa skupaj s tibetansko kulturo kot celoto tudi nenadomestljiv del svetovne dediščine; ker je ta jezik, ki priča o zgodovinsko bogati civilizaciji, temeljna in nenadomestljiva sestavina tibetanske identitete, kulture in vere,
C.

ker je 23. septembra 2010 občinsko sodišče v Phnom Penhu vodjo opozicije Sama Rainsyja v nenavzočnosti obsodilo na deset let zaporne kazni zaradi obtožb dezinformiranja in ponarejanja javnih dokumentov; ker je njegova obsodba temeljila na dejanju državljanske nepokorščine, ki je vključevalo izkoreninjenje šestih začasnih lesenih mejnikov na meji med Vietnamom in Kambodžo, o čemer še vedno potekajo spori med državama; ker je bilo dejanje namenjeno v podporo vaščanom, ki so trdili, da so žrtve prilaščanja zemlje in da so Vietnamci nezakonito pomaknili mejnike na kamboška tla na njihova riževa polja ter da na njihove pritožbe lokalnim oblastem ni bilo odgovora,
13.

ob upoštevanju ambicioznega cilja stockholmskega programa, da se polovici evropskih sodnikov, tožilcev, zaposlenih na sodiščih in drugih strokovnjakov, ki so vključeni v evropsko sodelovanje, pred letom 2014 ponudijo evropski projekti usposabljanja, in poziva, da bi bilo treba za ta namen uporabiti zlasti obstoječe institucije za usposabljanje, opozarja, da lahko mreža predsednikov vrhovnih sodišč, evropska mreža svetov za pravosodje, združenje državnih svetov in vrhovnega upravnega sodstva ter mreža evropskih generalnih državnih tožilcev Eurojustice, pravosodni delavci in odvetniki ponudijo zelo veliko z usklajevanjem in spodbujanjem poklicnega usposabljanja za delavce v pravosodju ter medsebojnim razumevanjem pravnih sistemov drugih držav članic ter z omogočanjem lažjega reševanja čezmejnih sporov in težav, njihove dejavnosti pa je treba spodbujati in zadostno financirati; nadalje meni, da mora to privesti do načrta za evropsko pravosodno usposabljanje, ki bo financirano v celoti in oblikovano v povezavi z omenjenimi pravosodnimi mrežami, ne da bi pri tem po nepotrebnem podvajali programe in strukture, in ki bo vodilo v oblikovanje evropske akademije za pravosodje, ki bo vključevala evropsko mrežo za pravosodno usposabljanje na področju in akademijo za evropsko pravo;
21.

poziva Svet in Komisijo, naj izkoristita svetovni dan in evropski dan boja proti smrtni kazni, da med drugim opozorita na primere Sakine Mohamadi Aštiani, Zahre Bahrami, Mumie Abu-Jamala, Troya Davisa, Olega Griškova, Andreja Burdika in Ebrahima Hamidija, Suliamona Olyfemija in Siti Zainab Binti Duhri Rupa;
61.

meni, da je treba dati prednost odpravljanju upravnih in regulativnih preprek za čezmejno elektronsko poslovanje do leta 2013, in sicer z uvedbo enotnega sklopa pravil za potrošnike in podjetja v vseh 27 državah članicah, kar bo ustvarilo ugodno digitalno okolje, podjetjem in potrošnikom zagotovilo pravno varnost, poenostavilo postopke, zmanjšalo stroške zaradi skladnosti, odpravilo nepošteno konkurenco in sprostilo potencial evropskega trga za elektronskega poslovanje; poudarja, da bi bilo v ta namen lahko zelo pomembno enotno tolmačenje in uporaba zakonodajnih orodij, na primer Direktive o pravicah potrošnikov, Direktive o elektronskem poslovanju (2000/31/ES), člena 20(2) Direktive o storitvah (2006/123/ES) in Direktive o nepoštenih poslovnih praksah (2005/29/ES); zato poziva Komisijo, naj poglobi svojo sedanjo oceno pravnega reda Skupnosti, ki zadeva enotni digitalni trg, in naj predlaga ciljno usmerjene zakonodajne ukrepe za odpravo največjih preprek;
7.

poziva Južno Afriko in Južnoafriško razvojno skupnost, naj v svojem interesu in v interesu Zimbabveja ter širše južnoafriške regije sprejmejo dejavne ukrepe, ki bodo spodbudili ponovno vzpostavitev popolne demokracije v Zimbabveju, spoštovanje pravne države in človekovih pravic zimbabvejskega ljudstva; priznava, da ostajajo Mugabe in njegovi najožji privrženci stalen kamen spotike v procesu politične in gospodarske obnove in sprave v Zimbabveju, ki ropajo gospodarske vire Zimbabveja za svojo lastno korist;
A.

ker so 11. junija 2010 v mestih Oš in Džalalabad na jugu Kirgizistana izbruhnili nasilni spopadi, ki so se stopnjevali do 14. junija 2010; več sto oboroženih mož je domnevno zasedlo mestne ulice, streljalo na civiliste in požigalo trgovine, žrtve pa so izbirali na podlagi narodne pripadnosti,
3.

obžaluje, ker je Komisija zapravila pet let za ukrepanje zoper to nepravilnost in čakala do junija 2008, da je poslala uradne opomine, in do oktobra 2009, da je poslala obrazložena mnenja o nepravilnem ali nepopolnem izvajanju prvega železniškega paketa; obžaluje, da Evropska komisija svojega nadzora ni v zadostni meri osredotočila na finančne temelje železniškega sistema; zato jo poziva, naj nemudoma sproži sodne postopke zoper 22 držav članic, ki ne izvajajo prvega železniškega paketa;